Motî:waitî - Wikipedia

# Motî:waitî

### Èn årtike di Wikipedia.

waitî [v.c.] 1. vey eyet prinde asteme a çou k' on voet. Ele n' ont nén co les ouys doviets K' ele ni s' vont waiti å muroe (siermon so les pasmints d' tins des femes, 1850). F. regarder. On dit eto: riwaitî, loukî, vizer, raguider. 2. waitî a: esse åtoû d' ene sakî, d' ene sacwè, presse a-z etervini. Waite a t' fré; waitîz a vosse potêye ki cût. F. surveiller. >> waitî a lu: prinde asteme, sayî di dmorer foû des risses. Waite a twè di n' nén haper froed ! F. prendre garde, faire attention. 3. waitî di: sayî. Ele s' ala rcoutchî et waitî di rdoirmi (L. Mahin). F. essayer, tenter. rl a: loukî a. Parints di waitî: awaitî, riwaitî, rawaitî, corwaitî, carwaitî. Disfondowes: wétî, wêtî, wêti, wêter, wêtè, wâtî. Etimolodjeye: vî lussimbordjwès "wahta" (minme sinse ?). Coinrece walon do Mitan, do Coûtchant et d' Årdene. | waitwere [f.n.] waitroûle. Låvå, rabindlés, les aveules bravournut leu croejhete a waitwere (C. Quinet). F. écran, oeillère. | waitrê [o.n.] çou k' on pout rwaitî et k' est bea a vey. Mierkidi 18 di fevrî 2004 les djins d' El Djadida (Marok), e s' dispiertant, alèt-st aveur on drole di waitrê: des trûlêyes di potchas pelrins avå les rowes del veye. F. spectacle. Etimolodjeye: viebe "waitî", cawete -rê, 1975.

Prin del pådje «http://wa.wikipedia.org../../../w/a/i/Mot%C3%AE%7Ewait%C3%AE.html»

##### Views

- Årtike
- Copene
- Modêye d' asteure

##### Cweri